ગુજરાતમાં વિધાનસભાની ચૂંટણીને હવે એક મહિનાથી પણ ઓછો સમય બાકી છે, રાજકીય પક્ષો ચૂંટણી પ્રચારમાં વ્યસ્ત છે. ચૂંટણી પ્રચાર ઉપરાંત નેતાઓની નજર પક્ષની ઉમેદવારોની યાદી પર પણ છે. ખાસ કરીને ભારતીય જનતા પાર્ટીના નેતાઓ ઉમેદવારની યાદીમાં પોતાનું નામ આવે એની પ્રાર્થના કરી રહ્યા હશે. વડાપ્રધાન નરેન્દ્ર મોદી અને ભાજપના રાષ્ટ્રીય અધ્યક્ષ અમિત શાહ પક્ષ વિરોધી ચળવળ ટાળવા માટે મોટાભાગે વર્તમાન ધારાસભ્યોને ચૂંટણીની ટિકિટ આપવાનું ટાળે છે. જો કે, કેટલાક ઉમેદવારોને આશા છે કે, હાઇ કમાન્ડ પક્ષપલટાને ટાળવા માટે તેમને ટિકિટ આપશે.